Document ID: /roh_data/filtered/fineweb-2-filterrobots_roh.jsonl.gz/31793

La stagiun morta – la stagiun dals plazzals
- Mesemna, 28.3.2018, 11:45
-
Emprima emissiun:
- Mesemna, 28.3.2018, 11:45, RTR
La via principala tras Scuol è serrada durant la stagiun morta. L'infrastructura sto vegnir sanada e la fermada da la posta adattada
Mintg'onn suenter Pasca il medem purtret. En ils vitgs ed era sin la vias cumenzan ils lavurers cun ils plazzals. La finamira è d'esser pront a temp per la stagiun auta da stad.
A Scuol sto vegnir serrada la via principala tras il vitg, quella via nua che tut las butias sa chattan. Ils possessurs da las butias han l'encletga. La vischnanca ha infurmà a temp. Damai ch'era il Bogn Engiadina serra sias portas causa revisiuns e quest il gist temp. Ils ins piglian gist era l'occasiun da far singulas lavurs da revisiun en lur butia, ils auters spereschan ch'ils indigens chattan tuttina la via en la butia era cun in plazzal davant porta.
La via principala è serrada per tut il traffic a partir dals 9 d'avrigl enfin mez zercladur. Sche tut va bain cun il program da lavur vul ins avrir in pèr dis durant Tschuncaisma per il traffic motorisà.